stanford-oval/wikipedia huggingface dataset:
האגודה האמריקאית לבריאות הציבור
הערות שוליים

↑  "APHA History and Timeline". apha.org via archive.org. נבדק ב-30 בינואר 2021. {{cite web}}:  (עזרה)
↑  Morris, J. Cheston (1900). "Henry Hartshorne". Proceedings of the American Philosophical Society. American Philosophical Society. 39 (164): i–xii. JSTOR 983785.
↑  "American Public Health Association". APHA. נבדק ב-2013-08-04.
↑  "APHA Awards". www.apha.org. נבדק ב-2018-06-18.
↑  Mortimer Spiegelman Award - APHA Statistics Section
↑  "Publications & Periodicals". www.apha.org. נבדק ב-2018-06-18.
↑  Librarian, IntraHealth. "APHA Annual Meeting and Exposition: Politics, Policy and Public Health". www.hrhresourcecenter.org (באנגלית). נבדק ב-2021-01-27.
↑  הפקולטה למדעי הבריאות - מוקירים את ביה"ס לבריאות הציבור בפילדלפיה, באתר in.bgu.ac.il
| --- | --- |
בקרת זהויות :  NLI: 987007293250105171  CiNii: DA01958142  ISNI: 0000 0004 0615 131X  LCCN: n80024253  NKC: nlk20050161685  SNAC: w689519r  VIAF: 158216644   WorldCat (עם VIAF): 158216644
דנב אלג'די

דֶנֶבּ אַלְגֶדִי, (בערבית: ذنب الجدي - "ד'נב אלג'די": זנב הגדי), נקרא גם δ בגדי וכן גליזה 837, הוא הכוכב הבהיר ביותר בקבוצת הכוכבים גדי עם בהירות נראית מדרגה 2.83. כפי ששמו מצביע, הכוכב מייצג את זנבו של הגדי.
תכונות

דנב אלג'די הוא כוכב כפול ומשתנה לוקה דומה לאלגול, שנמצא במרחק של כ-39 שנות אור ממערכת השמש והוא המשתנה הלוקה הקרוב ביותר שידוע. בשל קרבתו הוא נכלל בקטלוג גליזה לכוכבים קרובים. זוג הכוכבים מקיפים זה את זה בזמן מחזור של מעט יותר מיממה אחת ובכל מחזור יורדת הבהירות פעמיים מדרגת בהירות 2.81 לדרגות בהירות 2.9 ו-3.0 כאשר הכוכבים מסתירים זה את זה. נראה שאחד הכוכבים קטן ועמום בהרבה מהשני ולכן כאשר הוא המסתיר הוא מכסה רק חלק קטן מהכוכב הבהיר וכאשר הוא מוסתר השפעת ההסתרה קטנה בשל עמימותו. המרחק בין בני הזוג קטן ועומד על מעט יותר מ-2 מיליון קילומטרים או כ-3.2 רדיוסי שמש, ומישור הסיבוב נוטה ב-17.5 מעלות ביחס לקו הראייה מכדור הארץ. המרחק הקטן והזווית הקטנה מאפשרים את הליקויים. בשל קרבתו של הכוכב למישור המלקה הוא מוסתר לפעמים על ידי הירח ולעיתים נדירות על ידי מאדים.
תכונות > תכונות דנב אלג'די A

דנב אלג'די A הוא ענק לבן עם סיווג ספקטרלי A7m III, כאשר הסימון m מציין ספקטרום חריג של מתכות על פני הכוכב. על פי הקווים הספקטרלים של סידן מיונן (Ca II) הכוכב מתאים לסיווג ספקטרלי A3, בעוד שלפי הקווים של מימן נייטרלי (H I) ושל מתכות אחרות הסוג הספקטרלי צריך להיות F2, ולכן מציינים את סוגו הספקטרלי גם כ-kA5hF0mF2 III. מסתו של דנב אלג'די A מוערכת בכ-2 מסות שמש ורדיוסו בכמעט 2 רדיוסי שמש. טמפרטורת פניו כ-7,300 קלווין והוא מאיר בעוצמה של פי 8.5 מעוצמת ההארה של השמש ואחראי ללמעלה מ-95% מעוצמת ההארה הכוללת של בני הזוג. דנב אלג'די A נמצא בשלב התפתחות מתקדם יחסית כאשר המימן שבליבתו אזל ותהליכי ההיתוך עברו לשכבותיו החיצוניות תוך כדי התנפחות והתקררות של המעטפת שלו. המשך התהליך יביא למעבר חומר ממנו אל בן זוגו.
תכונות > תכונות דנב אלג'די B

דנב אלג'די B הוא ככל הנראה כוכב הסדרה הראשית כתום, אך הסיווג לא ידוע במדויק מכיוון שלא ניתן למדוד את הספקטרום של הכוכב בשל קרבתו אל דנב אלג'די A והפרש הבהירות הגדול ביניהם. מסתו כ-0.73 מסות שמש, רדיוסו כ-0.9 רדיוסי שמש וטמפרטורת פניו מוערכת בכ-4,500 קלווין שמתאימה לסוג ספקטרלי K4 V או K5 V. הוא מאיר בעוצמה של כשליש מעוצמת ההארה של השמש ותורם רק כ-3.5% מעוצמת ההארה הכוללת של בני הזוג.
תכונות > כוכבים נוספים

במרחק זוויתי של כ-50 שניות קשת ושל כ-150 שניות קשת נמצאים שני כוכבים עמומים בהרבה עם דרגות בהירות 16 ו-13 התאמה. ככל הנראה הם אינם קשורים לדנב אלג'די ונמצאים במרחק גדול בהרבה ורק במקרה הם נמצאים על אותו קו ראייה.
הערות שוליים

1 2 3 4 5  SIMBAD: Deneb Algedi
1 2 3 4 5 6 7 8  A. H. Batten & J. M. Fletcher: A new spectroscopic orbit for Delta Capricorni, Journal of the Royal Astronomical Society of Canada, vol. 86, no. 2, p. 105, 107 (1992)
1 2 3  K. K Pan: Synchronization in the early-type detached binary stars., Astronomy & Astrophysics, vol. 321, p. 203 (1997)
1 2  H. L. Malasan, A. Yamasaki, G. Hadiyanto & M. Kondo: δ Capricorni - an evolved binary or a main-sequence binary?, Astronomical Journal, vol. 97, p. 501 (1989)
↑  Yu. V. Glagolevskij: A new list of effective temperatures of chemically peculiar stars., Bulletin of the Special Astrophysical Observatory, Vol. 38, p. 152 (1994)
↑  W. Gliese: Catalogue of Nearby Stars, Veröffentlichungen des Astronomischen Rechen-Instituts Heidelberg, Nr. 22, p. 86 (1969),
↑  General Catalogue of Variable Stars: δ Capricorni
↑  G. P. Können & J. Van Maanen: Planetary occultations of bright stars., Journal of the British Astronomical Association, Vol. 91, p. 149 (1981)
המפלגה הפטריוטית הבלארוסית

| --- | --- |
 מדינה:  בלארוס 
 מנהיגים:  Mikalai Ulakhovich 
 תקופת הפעילות:  8 באוקטובר 1994 – 24 ביולי 2023 (28 שנים) 
 אידאולוגיות:  סוציאליזם פטריוטיזם
 מטה:  מינסק 
 http://консерватизм.бел
 
המפלגה הפטריוטית הבלארוסית היא מפלגה פוליטית בבלארוס הנאמנה לנשיא אלכסנדר לוקשנקו. ניקולאי אולאחוביץ' הוא יו"ר המפלגה.
היסטוריה

המפלגה הוקמה בשנת 1994 ונקראה בתחילה התנועה הפטריוטית הבלארוסית. היא זכתה במושב אחד בסיבוב ההצבעה השני בבחירות לפרלמנט 1995. היא שינתה את שמה למפלגה הפטריוטית בבלארוס בשנת 1996.
המפלגה מינתה את ניקולאי אולאחוביץ' כמועמד מטעמה לבחירות לנשיאות 2015. הוא סיים במקום הרביעי והאחרון עם 1.7% מהקולות.
הערות שוליים

↑  Nordsieck, Wolfram (2019). "Belarus". Parties and Elections in Europe. נבדק ב-2019-11-27.
1 2  Vitali Silitski & Jan Zaprudnik (2010) The A to Z of Belarus, Scarecrow Press, p237
↑  http://www.indexmundi.com/belarus/political_parties_and_leaders.html
↑  Dieter Nohlen & Philip Stöver (2010) Elections in Europe: A data handbook, Nomos, p258 ISBN 9783832956097
↑  Elections in 1995 IPU
↑  Nohlen, D & Stöver, p254
היפוך חשמלי

היפוך חשמלי
היפוך חשמלי או היפוך קצב חשמלי (באנגלית: Cardioversion) הוא הליך רפואי שבו שוק חשמלי ניתן לבית החזה של אדם במטרה להפוך את קצב הלב המהיר של החולה, לקצב לב סדיר ותקין.
לאחר שמכת החשמל ניתנת אל בית החזה, היא משתקת באופן מיידי את כל הפעילות החשמלית של הלב.
פעולה זו מדכאת את הפרעת הקצב של הלב, וכתוצאה מכך, הלב "מפעיל את עצמו מחדש" ומתחיל לפעום שוב בצורה תקינה וסדירה.
ההליך

הטיפול נעשה בהרדמה כללית. רוב האנשים לא מרגישים את מתן השוק בלב שלהם. אך חלק קטן עלול להרגיש זאת.
סיבוכים וסכנות

שבץ – סיבוך נדיר ביותר שיכול להגרם אם המטופל לא טופל במדללי דם ונוגדי קרישה לפני הליך ההיפוך החשמלי.
כוויה בעור כתוצאה מהשוק החשמלי
קצב לב שנשאר אותו דבר או מואץ – ידרוש מתן שוק חשמלי נוסף
קצב לב מואט – יטופל באמצעות הזרקה לוריד של תרופה המגבירה את קצב פעימות הלב.
הערות שוליים

↑  היפוך חשמלי, באתר המרכז הרפואי שמיר (אסף הרופא), הסבר על התהליך
↑  היפוך קצב חשמלי, באתר היל"ה – המרכז הישראלי לרפואת הלב, הסבר על התהליך
↑  ד"ר דנה פלורנטין, ד"ר קטיה אורבין, הפרעות קצב, באתר כללית, ‏2 בינואר 2014
ערך זה הוא קצרמרבנושא רפואה. אתם מוזמנים לתרום לוויקיפדיה ו.
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
המפלגה הפשיסטית האלבנית

| --- | --- |

 מדינה:  אלבניה 
 תקופת הפעילות:  2 ביוני 1939 – 27 ביולי 1943 (4 שנים) 
 אידאולוגיות:  פשיזם, לאומיות אלבנית, אנטישמיות
 מטה:  טירנה 
 
המפלגה הפשיסטית האלבנית (באלבנית: Partia Fashiste Shqiptare) הייתה מפלגה פשיסטית שפעלה במהלך מלחמת העולם השנייה, מ-1939 אז החלה הפלישה האיטלקית לאלבניה והוקמה אלבניה האיטלקית אך לאחר כניעת האיטלקים ונפילת המשטר הפשיסטי באיטליה בספטמבר 1943 ולאחר מכן, החל באלבניה כיבוש גרמני והמפלגה פורקה בפועל.
המפלגה הייתה שלוחה של המפלגה הפשיסטית האיטלקית, וחבריה נדרשו להישבע שבועת נאמנות למוסוליני.
היסטוריה

ב-25 במרץ 1939 הציב הדיקטטור האיטלקי, בניטו מוסוליני אולטימטום לזוגו הראשון, מלך אלבניה, שם דרש שאלבניה תהפוך למדינת חסות איטלקית או שיאבד את השלטון. כאשר זוגו סירב פלשו האיטלקים לאלבניה באפריל של אותה השנה והדיחו אותו מהשלטון, זמן קצר לאחר מכן זוגו ברח מהמדינה והאיטלקים הקימו מדינת בובות איטלקית - אלבניה האיטלקית.
ב-11 באפריל הורה שר החוץ האיטלקי, גליאצו צ'אנו, לקבוצה של אלבנים ידועים לבקש משלטונות איטליה הרשמיים רשות להקים את "המפלגה הפשיסטית האלבנית". בסוף אפריל אישרה ממשלת איטליה את הקמתה של המפלגה. ב־23 באפריל הגיע מזכיר המפלגה הפשיסטית האיטלקית, אקילה סטראצ'ה, מלווה בשתי ספינות מלחמה איטלקיות לאלבניה כדי להודיע רשמית על הקמת המפלגה שנוסדה ב-2 ביוני. עם זאת, היא לא אישרה את חוקת המפלגה עד 6 ביוני.
המפלגה הפשיסטית האיטלקית חוקקה חוקים שמנעו מיהודים להצטרף לשורות המפלגה ואף פעלו להדרת היהודים מלהיות אנשי חינוך ברחבי אלבניה הכבושה, כל האלבנים ששירתו את הכובשים האיטלקים נדרשו להצטרף אליה והיא הפכה למפלגה הפוליטית החוקית היחידה במדינה.
הערות שוליים

1 2  Lemkin, Raphael, 1900-1959., Axis rule in occupied Europe: laws of occupation, analysis of government, proposals for redress, 2nd ed, Clark, N.J.: Lawbook Exchange, 2008, עמ' 102
| --- | --- |
בקרת זהויות :  LCCN: n2014042662  VIAF: 309824696   WorldCat (עם VIAF): 309824696 
ערך זה הוא קצרמרבנושא פוליטיקה. אתם מוזמנים לתרום לוויקיפדיה ו.
הישראלי המכוער

הישראלי המכוער הוא כינוי גנאי לישראלי המתנהג לפי סטריאוטיפים של התנהגות שלילית המיוחסים ליחידים ולקבוצות בחברה הישראלית. עם הזמן הפך הביטוי שגור בשיח הישראלי ומיוחס לתופעות שליליות רבות שעלולות להתקיים גם בקרב עמים אחרים. המונח עצמו, מזכיר את הביטוי "האמריקני המכוער" שמקורו בספר הנושא שם זה, ומתאר אפיונים שליליים דומים של תיירים אמריקאים, וניתן להניח כי הושאל ממנו. גם השימוש בשני המונחים החל כנראה בזמנים עוקבים בתחילת ובשלהי שנות ה-60 של המאה ה-20.
תופעת הישראלי המכוער באה לידי ביטוי רב בתקשורת בישראל, ובין האנשים בינם לבין עצמם. מעבר לשיח עצמו ננקטות פעולות מעשיות לשנות ולהקטין את ממדי התופעה. כך למשל קמה עמותת שגרירים של רצון טוב אשר שמה לה למטרה להילחם בתדמיתו של הישראלי המכוער בחו"ל.
מאפיינים

לישראלי המכוער מייחסים בריונות, אלימות, יהירות, וולגריות, אגרסיביות, חוסר כבוד ונחמדות לזולת ולסביבה, חמדנות ולעיתים גם עבריינות. בין הדוגמאות המייצגות מאפיינים אלה:
עקיפה בתורים.
השלכת פסולת בשטחים ציבוריים, בין השאר בשמורות טבע.
שימוש רב במלים גסות ובניבולי פה.
נהיגה פרועה בכביש.
עישון במקומות ציבוריים בניגוד לחוק.
תקיפות מכל מיני צורות וסוגים כלפי הזולת והסביבה.
הישראלי המכוער תופס מקום נרחב בהקשר של ביקורי ישראלים במקומות שונים בעולם. הוא מתואר כמייצג שלילי של המדינה, הגורם נזק לתדמיתה בעיני המקומיים. בהקשר זה נוספות דוגמאות ייחודיות המאפיינות אותו:
השחתה וגנבה של ציוד בבתי מלון.
שכיבה על ספות בלובי של בתי המלון.
דיבור מזלזל, צעקני ומשפיל כלפי נותני שירות.
קולניות של יחידים וקבוצות בין התיירים הישראלים ומעורבותם במעשי אלימות.
השארת כתובות גרפיטי בעברית באתרי תיירות בינלאומיים.
מעשי הונאה ומרמה בעיקר כלפי נותני שירות תיירותיים.
הישראלי המכוער והישראלי היפה

הישראלי המכוער הוא אנטיתזה למונח "הישראלי היפה" שקדם לו, ועדיין מאוזכר גם היום בהקשרים מנוגדים. בשני המונחים נעשה שימוש על ידי קבוצות שונות בחברה הישראלית כדי ליצור לעצמן זהות חיובית ולכפות על קבוצות אחרות הגדרה שלילית. השפעת הגומלין בין שני המונחים באה לידי ביטוי גם בתכונות שונות אשר אפיינו את הישראלי היפה, כמו החיספוס וה"דוגריות", שעברו לתאר כיום את חוסר העידון והגסות של הישראלי המכוער.
אזכורים בתרבות

הישראלי המכוער מככב בתרבות הישראלית - במערכונים, בספרים, ובסרטים:
תוכנית הסאטירה "ארץ נהדרת" הציגה את דמותו של הישראלי המכוער באמצעות מספר מערכונים ובהם דמויות כמו פילוס גבריאל ושימי ודקלה הרשקוביץ אשר בכל מקום בו הם נמצאים מישהו נפגע מהתנהגותם.
הסרט מסעות ג'יימס בארץ הקודש מתאר את טלטוליו של ג'יימס בין ישראלים מכוערים, מהם הוא לומד "לא להיות פראייר של אף אחד".
הסרט "סרט אפס" מתאר את חייו של הישראלי המכוער הרוצה לעשות סרט שיזכה להצלחה מסחרית, ומבוסס על סדרת מערכונים בשם "אפס".
ראו גם

טיסת השוקולד
הערות שוליים

↑  Ugly American בוויקיפדיה האנגלית
↑  שלומי רוזנפלד: הישראלי המכוער שעשה היסטוריה
היפוך זמן

היפוך זמן היא פעולה מתמטית או פיזיקלית של החלפת הביטוי לזמן, בשלילה שלו בנוסחאות או במשוואות, כך שיתארו אירוע בו הזמן רץ לאחור או כל התנועות מתהפכות. הנוסחה או המשוואה המתקבלת שנשארה ללא שינוי על ידי פעולה זו, טוענים שהוא מהווה היפוך זמן, מה שמרמז שאותם חוקי פיזיקה חלים באותה מידה בשני המצבים שבהם האירוע השני (ההפוך) אינו ניתן להבחנה במקור ושלזרם של הזמן אין כיוון.
מעודף באופן טבעי במקרה של אינטראקציות (הדדיות) יסודיות.
היפוך זמן מציין את היפוך התקדמות הזמן. מתמטית, היא מיוצגת על ידי הפעולה  T:t->-t
דוגמאות

אם למשל מצלמים משחק סנוקר, אפשר להריץ אותו קדימה ואחורה. כך או כך, הכדורים עדיין מתנגשים והצופה במתרחש לא יכול לדעת מה הכיוון הנכון.
אם מריצים סרטון של כדור מתגלגל, אין לדעת מאיזה נקודה בסרטון התחיל או נעצר.
היסטוריה

היפוך הזמן התגלה על ידי שני פיזיקאים אמריקאים, ג'יימס קרונין וואל פיץ', שקיבלו על כך פרס נובל בשנת 1980.
בשנת 1955 הכיר ג'יימס קורנין את ואל פיץ' אשר הביאו בשנת 1958 לאוניברסיטת פרינסטון. בשנת 1980 זכו השניים בפרס נובל לפיזיקה, על גילוי ההפרה של עקרונות סימטריית הבסיסים (סימטריית CP היא סימטריה מקורבת בין חלקיקים לאנטי חלקיקים). בעבר חשבו שהסימטריה מדויקת ושעולם שמורכב מחומר יהיה זהה בתכנותיו לעולם של אנטי חומר אך בשנות ה-60 ג'יימס קורנין וואל פיץ' גילו זאת.
גילוי זה תרם לתאוריה של המפץ הגדול.
ראו גם

ויקיפדיה:עריכה טכנית
לקריאה נוספת

http://philsci-archive.pitt.edu/15033/1/Roberts2018-TimeReversal.pdf
החוף המערבי (ארצות הברית)

מדינות החוף המערבי. בתמונה הגדולה, באדום, מצפון לדרום, וושינגטון, אורגון וקליפורניה, מפוספסות נבדה ואריזונה ובמסגרות אלסקה והוואי
החוף המערבי (באנגלית: West Coast) או "החוף הפסיפי" של ארצות הברית הוא מונח גאוגרפי הכולל בתוכו, במובנו המצומצם, את המדינות השוכנות לחופו של האוקיינוס השקט: קליפורניה, אורגון ומדינת וושינגטון. במובן הרחב כולל המונח גם את המדינות היבשתיות נבדה ואריזונה, עקב קשריהן התרבותיים והכלכליים עם קליפורניה, וכן את אלסקה והוואי, מדינות שנמצאות אף הן על חוף האוקיינוס השקט.
אוכלוסייה

נכון ל-2007 עומדת אוכלוסיית האזור על בין 50 ל-60 מיליון בני אדם (כ-40 מיליון מתוכם בקליפורניה). הערים החשובות הן מטרופולין לוס אנג'לס, סן פרנסיסקו, סן דייגו, סן חוזה, סקרמנטו, פרזנו, אוקלנד, פיניקס, טוסון, לאס וגאס, פורטלנד, סיאטל, אנקורג' והונולולו.
היסטוריה

המתיישבים הראשונים באזור היו שבטים של ילידים אמריקאים לפני כ-10,000 שנים. לאחר מכן, במאה ה-17 נכבש האזור על ידי ספרד ונותר תחת השפעתה, בעיקר בדרומו. אלסקה הייתה שטח של רוסיה עד 1867. בהמשך, בתקופת הבהלה לזהב באמצע המאה ה-19 הגיעו לאזור מהגרים רבים ממזרח ארצות הברית וכן מרוסיה, מקסיקו, סין ומדינות נוספות. בשנת 1869 נבנתה מסילת הרכבת הטרנסקונטיננטלית הראשונה אשר קישרה את החוף המערבי עם החוף המזרחי והקלה על המעבר וההתיישבות באזור.
נטייה חברתית ופוליטית

באופן מסורתי נחשבות מדינות החוף המערבי לליברליות יותר. במלחמת האזרחים השתייכו קליפורניה, אורגון וושינגטון לאיחוד הצפוני ששלל את העבדות. גם הגישה להפלות במדינות האזור היא באופן מסורתי ליברלית יחסית. מאז 1988 בחרו מדינות האזור במועמד המפלגה הדמוקרטית לנשיאות ארצות הברית.
תרבות

בסוגות מוזיקליות רבות נערכת הבחנה בין "צליל של החוף המערבי" ל"צליל של החוף המזרחי". החוף המערבי נחשב מתחכם פחות, מתאמץ פחות, זורם וקליל יותר מאשר ה"אינטלקטואלים" של החוף המזרחי ו"בירת התרבות" שלו, ניו יורק או משל "הערים האפורות" של המזרח כמו ניו ג'רזי, שיקגו או דטרויט.
כך בג'אז, החוף המערבי מקושר להתפתחות ה-Cool Jazz (מיילס דייוויס, ג'רי מאליגן, סטן גץ ועוד).
במוזיקת רוק הביא החוף המערבי צליל שונה מצד הרכבים דוגמת "נערי החוף" ו"הדלתות" בשנות השישים, "הנשרים" בשבעים ו"רד הוט צ'ילי פפרז" ו"ג'יינז אדיקשן" בשנות התשעים.
בהיפ הופ נבדל הזרם של החוף המערבי שהדגיש את ה"גאנגסטה ראפ" (ובו דמויות כד"ר דרה, אייס קיוב, סנופ דוג, Eazy-E, טופאק שאקור), מזה של ניו יורק. היריבות המרה בין שתי הקבוצות הסתיימה בהירצחם של שני הכוכבים המרכזיים של שתי הסצנות, טופאק שאקור והנוטוריוס בי. איי. ג'י.
מן החוף המערבי הגיע גם צליל מוזיקת הגראנג' של סיאטל (נירוונה, סאונדגארדן, פרל ג'אם, סטון טמפל פיילוטס ועוד).
גאוגרפיה ואקלים

קיימת שונות גבוהה וקיצונית באזורים האקלימיים בחוף המערבי. אקלים ים-תיכוני ולעיתים אקלים מדברי בקליפורניה ובחלקים מאורגון, לעומת ריבוי משקעים עם שלג בחורף, בצפון. רכס הרי קסקייד משתרע לאורך רוב אזור החוף המערבי, עד צפון קליפורניה, ומשפיע על האקלים: משקעים רבים במשך כל השנה, שלג בחורף, ובפסגות חלק מההרים בצפון יש שלג עד. לעומת זאת, במורדותיו המזרחיים של הרכס יש מדבר צל גשם.
עם זאת, האזור כולו הוא חלק מטבעת האש המקיפה את האוקיינוס השקט. קיימת תנודה של הלוחות הטקטונים באזור החוף המערבי כולו, דבר הגורם לפגיעות מיוחדת לרעידות אדמה ולהתפרצויות געשיות בחוף המערבי לכל אורכו. קליפורניה ידועה ברעידות האדמה התכופות הפוקדות אותה בשל העתק סן אנדראס. בקליפורניה ולאורך רכס הרי קסקייד מספר הרי געש פעילים ובהם הר מאמות' ופסגת לאסן אשר התפרץ בשנים 1914–1921. למעשה, כל ההתפרצויות הגעשיות שבחלק היבשתי של ארצות הברית בתקופה שמעל ל-200 השנים האחרונות היו בחוף המערבי. ההתפרצות האחרונה ארעה בהר סנט הלנס שבמדינת וושינגטון, ב-1980.
ראו גם

החוף המזרחי (ארצות הברית)
אזור הפסיפיק נורת' ווסט
הערות שוליים

↑  אנציקלופדיה בריטניקה, המהדורה האחת עשרה
↑  ראו חוקי ההפלה לפני 1973 בחתך לפי מדינות
↑  הפרק "קליפורניה" בספר Awopbopaloobop alopbamboom: the golden age of rock מאת Nik Cohn
| --- | --- |
בקרת זהויות :  NLI: 987007555853505171  BnF: cb120208122 (data)  LCCN: sh85096464  NARA: 10046377
דנברי (קונטיקט)

| --- | --- |

 מדינה:  ארצות הברית ארצות הברית
 מדינה:  קונטיקט קונטיקט
 ראש העיר:  Dean Esposito
 תאריך ייסוד:  1702 
 שטח:  114.450281 קמ"ר
 גובה:  121 מטרים
 אוכלוסייה:  ‏
  ‑ בעיר:  86,518 (1 באפריל 2020)
 קואורדינטות:  41°24′08″N 73°28′16″W﻿ / ﻿41.402222222222°N 73.471111111111°W﻿ / 41.402222222222; -73.471111111111 
 אזור זמן:  UTC-4
 http://www.danbury-ct.gov/
  מפת מיקום  מפה מפורטת   (למפת ארצות הברית מוגדלת) וושינגטון ניו יורק לוס אנג'לס שיקגו סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה דנברי(למפת ארצות הברית רגילה) וושינגטון ניו יורק לוס אנג'לס שיקגו סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה דנברי(למפת קונטיקט רגילה) הרטפורד ברידג'פורט סטמפורד ניו הייבן ניו לונדון ווטרברי רוד אייל.  מסצ'וסטס ניו יורק  האוקיינוס האטלנטי דנברי(למפת קונטיקט מוגדלת) הרטפורד ברידג'פורט סטמפורד ניו הייבן ניו לונדון ווטרברי רוד אייל.  מסצ'וסטס ניו יורק  האוקיינוס האטלנטי דנברי  he tabBackground:;tabBorder:#aaa;defaultTab:0;
 
דנברי (באנגלית: Danbury) היא העיר השביעית בגודלה בקונטיקט שבארצות הברית, עם כ-87,642 תושבים בשנת 2020. העיר ממוקמת כ-50 מיל (80 קילומטרים) צפון-מזרחית לעיר ניו יורק.
דנברי מכונה "עיר הכובעים" משום שהייתה מרכז תעשיית הכובעים האמריקאית במאה ה-19 ובתחילת המאה ה-20. המינרל דנבוריט נקרא על שם דנבורי ואילו העיר עצמה נקראת על שם העיר דנבורי באסקס שבאנגליה.
בדנברי פועלים  בית החולים דנברי, אוניברסיטת ווסטרן קונטיקט סטייט, קניון דנברי פייר ונמל התעופה העירוני של דנברי. בנובמבר 2015, USA Today דירג את דנברי כעיר השנייה הטובה ביותר לחיות בארצות הברית. באפריל 2021 המגזין WalletHub דירג את דנברי כעיר העשירית המגוונת ביותר בארצות הברית, העיר המגוונת ביותר בניו אינגלנד, והעיר השלישית הכי מגוונת במטרופולין ניו יורק (לאחר ג'רזי סיטי וניו יורק). הדירוג מתייחס למגוון סוציו-אקונומי, תרבותי, כלכלי ודתי.
היסטוריה

דנברי יושבה על ידי אירופאים בשנת 1685, כאשר שמונה משפחות עברו אליה מאזור נורווק וסטמפורד. שמה הנוכחי של ההתיישבות הוכרז על ידי בית המשפט המקומי באוקטובר 1687. במקביל, הוקמה ועדה לשרטוט גבולות העיר החדשה.
במהלך מלחמת העצמאות האמריקנית, דנברי היוותה מחסן אספקה צבאי חשוב עבור הצבא הקונטיננטלי. העיר נפגעה קשות על הצבא הבריטי ב-26 באפריל 1777, ורבים מתושביה נהרגו או נפצעו.
בשנת 1835 הוחלט להקים פסי רכבת באזור העיר, אך הביצוע התעכב בשל חוסר תקצוב. בסופו של דבר, הקו נחנך ב-1852. באותה העת בוצעו נסיעות של כ-75 דקות לנורווק.
ב-31 בינואר 1869 קרס הסכר המקומי ומים קפואים הציפו את העיר. הצפה זו גרמה למותם של כ-11 בני אדם תוך 30 דקות, וגרמה נזק גדול לבתים וחוות.
בשנת 1928 הוקם שדה תעופה בסמוך לעיר, שיהפוך מאוחר יותר לנמל התעופה העירוני של דנברי. באותה השנה הוקם סכר נוסף בסמוך לעיר כמתקן כוח הידרואלקטרי. סכר זה הוביל ליצירתו של האגם הגדול ביותר בקונטיקט – אגם קנדלווד (שחלקו הדרומי נמצא בדנברי).
במהלך מלחמת העולם השנייה, הכלא הפדרלי של דנברי היה אחד מאתרים רבים ששימשו לכליאתם של סרבני מצפון. אחד מכל שישה אסירים בבתי הכלא הפדרליים של ארצות הברית היה סרבן מצפון, ובתי הכלא התמלאו לפתע במספר רב של גברים משכילים ואקטיביסטים.
המראה הראשונית והפגומה של טלסקופ החלל האבל יוצרה בדנברי על ידי יחידת המערכת האופטית של פרקין-אלמר בשנים 1979–1981. מראה זו יוצרה באופן שגוי, והטעות התגלתה רק ב-1993.
באוגוסט 1988 מגזין Money דירג את דנברי כאחת הערים הטובות ביותר למגורים בארצות הברית. זאת בעיקר בשל פשע נמוך, בתי ספר טובים ומיקום העיר.
היסטוריה > תעשיית הכובעים המקומית

ייצור כובעים החל בדנברי עוד טרם המהפכה האמריקנית. חנות הכובעים הראשונה הוקמה בשנת 1780. עד 1800, דנברי כבר ייצרה כ-20,000 כובעים מדי שנה, יותר מכל עיר אחרת בארצות הברית. ב-1859 כבר יוצאו מיליון וחצי כובעים בשנה. ב-1887, שלושים מפעלים ייצרו חמישה מיליון כובעים בשנה. ב-1880 עובדים במפעלים רבים התאגדו על מנת לקדם את זכויותיהם. במשך עשרות שנים התרחשו עימותים ושביתות רבות בין הפועלים לבעלי המפעלים. ב-1904 דנברי כבר ייצרה 24% מהכובעים בארצות הברית. התעשייה החלה להחלש בשנות ה-20, עד שהמפעל האחרון לייצור כובעים נסגר ב-1987.
הרחוב הראשי בעיר, 1907
מפעל כובעים בדנברי, 1912 (משוער)
בית חרושת לכובעים, 1911
תחנת הרכבת המקומית, 1910
דמוגרפיה

ההערכה היא שאוכלוסיית דנברי מנתה בשנת 2015 84,657 תושבים. לפי מפקד האוכלוסין מ-2010 התגוררו בעיר כ-80,893 נפשות ב-29,046 משקי בית (ממוצע של 2.73 נפשות למשק בית). 44.1% מהאוכלוסייה דיברו בבית שפה שאינה אנגלית. צפיפות האוכלוסין היא 1,921.4 תושבים לכל מייל רבוע. 6.7% מהאוכלוסייה היו מתחת לגיל 5, ו-21.1% היו מתחת לגיל 18. 11.1% מהאוכלוסייה היו בני 65 ומעלה. 50.9% מהאוכלוסייה הם נשים.
ההכנסה לנפש בדנברי היא 31,411 דולר. 11.1% מהאוכלוסייה היו מתחת לקו העוני. ממוצע השכירות החודשי ברוטו הוא 1,269 דולר. בשנת 2015 ההכנסה החציונית למשק בית בעיר הייתה כ-66,676 דולר.
תושבים רבים בעיר הם ממוצא פורטוגזי וברזילאי. לאור זאת, ישנה תקשורת משודרת ומודפסת רבה בשפה הפורטוגזית. ההרכב הגזעי של העיר הוא:
68.2% לבנים
25.0% היספנים
7.2% אפרו-אמריקאים
0.40% אינדיאנים
6.8% אסייתים
פחות מ-0.10% ילידי האוקיינוס השקט
7.6% מגזעים אחרים
4.5% משני גזעים או יותר
כלכלה

בשנת 2016 עמד כוח העבודה של דנברי על כ-79,400 עובדים. 12,200 (15.4%) מהם עבדו בתעשיות ייצור. 67,200 (84.6%) מהם עבדו בענפי מתן שירותים הכוללים: מסחר, תחבורה ושירותים (17,300), שירותים מקצועיים ועסקיים (9,400), פנאי ואירוח (7,300), המגזר הציבורי (10,200) ומקומות נוספים (23,000). בחודש נובמבר 2016, שיעור האבטלה בדנברי עמד על 3.0%, לעומת 3.7% בקונטיקט ו-4.6% בארצות הברית.
המעסיקים הבולטים בעיר הם בהרינגר אינגלהיים, יונייטד טכנולוג'יס, האוניברסיטה המקומית, וכן מערכות הבריאות, השלטון והחינוך המקומיות.
פוליטיקה וממשל

ראש העיר הוא נבחר אחת לשנתיים ועומד בראש מועצה בת 21 חברים. מתוכם שבעה נבחרים על ידי כלל תושבי העיר, ו-14 נבחרים בשבעה מחוזות בחירה (שניים מכל מחוז). ראש העיר הנוכחי הוא דין אספוסיטו מן המפלגה הרפובליקנית. מועצת העיר הנוכחית מורכבת מ-14 רפובליקנים ו-7 דמוקרטים.
אזור דנברי מיוצג בבית הנבחרים של ארצות הברית על ידי חברת המפלגה הדמוקרטית ג'האנה הייז.
בשנים 1972–1992 תושבי העיר תמיד הצביעו עבור מועמד המפלגה הרפובליקנית בבחירות לנשיאות ארצות הברית. מאז 1996 תושבי העיר הצביעו ברובם תמיד עבור מועמד המפלגה הדמוקרטית.
הערות שוליים

↑  "America's 50 best cities to live in". USA Today. 5 בנובמבר 2015. אורכב מ-המקור ב-6 בנובמבר 2015. {{cite news}}:  (עזרה)
↑  "Danbury Among Most Diverse Cities In US: Report". Danbury, CT Patch. 22 באפריל 2021. אורכב מ-המקור ב-29 בספטמבר 2022. {{cite news}}:  (עזרה)
↑  Danbury Museum and Historical Society. "Timeline" (PDF). אורכב מ-המקור (PDF) ב-13 במאי 2011. נבדק ב-2 בינואר 2011. {{cite web}}:  (עזרה)
↑  Danbury Museum and Historical Society. "Kohanza Disaster" (PDF). אורכב מ-המקור (PDF) ב-13 במאי 2011. נבדק ב-2 בינואר 2011. {{cite web}}:  (עזרה)
↑  [[[:תבנית:NRHP url]] "National Register of Historic Places Inventory--Nomination Form: P. Robinson Fur Cutting Company"]. 1982-10-15. Submitted to the National Park Service by the Connecticut Historical Commission. {{cite web}}: Check |url= value (עזרה)
↑  Devlin, William E. (1984). We Crown Them All (First ed.). Windsor Publications, Inc. ISBN 0-89781-092-9.
↑  St. Hilaire, David W. "Comprehensive Financial Annual Report" (PDF). City of Danbury. אורכב מ-המקור (PDF) ב-19 בפברואר 2017. נבדק ב-19 בפברואר 2017. {{cite web}}:  (עזרה)
↑  St. Hilaire, David. "Comprehensive Annual Financial Report" (PDF). City of Danbury, CT. אורכב מ-המקור (PDF) ב-19 בפברואר 2017. נבדק ב-25 בפברואר 2017. {{cite web}}:  (עזרה)
↑  "City of Danbury, Connecticut – City Council". City of Danbury, Connecticut. נבדק ב-9 באפריל 2021. {{cite web}}:  (עזרה)
↑  Perkins, Julia (3 בנובמבר 2021). "Who was elected in Danbury? Here are the results". NewsTimes. Hearst CT Media. נבדק ב-11 בדצמבר 2021. {{cite web}}:  (עזרה)
| --- | --- |
בקרת זהויות :  GND: 7749360-6  MusicBrainz: b5744390-4b68-4304-8fe4-2ea56ec22ef7  NARA: 10040252  NKC: ge1122938  VIAF: 134330107   WorldCat (עם VIAF): 134330107 
דנברי (1875)